אשתו הראשונה הייתה האלופה האולימפית בשחייה, אווה סקלי היהודיה (הלסיקני 1952). בתם, אנדריאה ג'רמטי שיאנית עולם בשחייה וסגנית אלופה אולימפית (מינכן 1972). בשנת 1964 נשא את אשתו השנייה, השחקנית מרגיט בארה, ממנה נולדה בתו, אסתר תרזיה. נכדיו הם מאטה הס שחקן כדורמים, ליליאנה סילאדי סגנית אלופת אירופה בשחייה וגרדה סילאדי אף היא שחיינית מצטיינת.
פרסים והוקרה.
זכה בפרסים רבים, החשובים שבהם:
מוחמד עלי בן רמדאן
מוחמד עלי בן רמדאן (בערבית: محمد علي بن رمضان, בתעתיק: מחמד עלי בן רמצ'אן; נולד ב-6 בספטמבר 1999 בתוניס שבתוניסיה) הוא כדורגלן תוניסאי המשחק בעמדת הקשר בקבוצת אספרנסה ספורטיב דה תוניס מליגת העל התוניסאית ובנבחרת תוניסיה.
קריירת מועדונים.
בן רמדאן החל את הקריירה המקצוענית שלו באספרנסה ספורטיב דה תוניס מליגת העל התוניסאית. בארבע העונות הראשונות שלו בקבוצה הבוגרת של המועדון ערך בן רמדאן 48 הופעות ליגה, וזכה בארבע אליפויות תוניסיה, פעם אחת בסופר קאפ התוניסאי, ופעמיים בליגת האלופות האפריקאית.
קריירה בינלאומית.
ב-20 באוקטובר 2019 ערך בן רמדאן את הופעת הבכורה שלו בנבחרת תוניסיה, בניצחון 2-1 על נבחרת לוב במסגרת מוקדמות אליפות האומות האפריקאיות לשנת 2020. הוא היה חלק מסגל נבחרת תוניסיה לטורניר גביע אפריקה לאומות 2021 בשנת 2022, וערך הופעה אחת בטורניר.
מבצע שובר גלים
מבצע שובר גלים הוא מבצע צבאי של צה"ל בישראל וביהודה ושומרון שהחל ב־31 במרץ 2022, לאחר שורה של פיגועים שביצעו מחבלים פלסטינים וערבים-ישראלים בשטחי ישראל (בני ברק, חדרה, באר שבע ועוד) בשבוע שקדם למבצע.
במהלך המבצע ביצעו כוחות צה"ל ומג"ב פשיטות ומעצרים נגד יעדי טרור פלסטינים ומבוקשים בשטחי יהודה ושומרון. שוטרי מג"ב פעלו גם בחלק מהערים הערביות בישראל. במהלך שלושת החודשים הראשונים של המבצע, גדוד ניצן של חיל האיסוף הקרבי הוציא למעלה מ-527 פעילויות מבצעיות שונות ברחבי יהודה ושומרון ובעיקר במרחב התפר.
כחלק מההיערכות למבצע, גייס צה"ל שלוש פלוגות מג"ב במילואים. כמו כן, צה"ל הקצה כ־1,300 לוחמים לסיוע למשטרת ישראל בלחימה בטרור.
מבצע שובר גלים הוא במידה רבה המשכה של שגרת הפעילות המתקיימת ביהודה ושומרון, באמצעות יחידות ייעודיות כאוגדת אזור יהודה ושומרון ויחידת דובדבן, ויחידות אחרות המופנות לכך לפי הצורך (כגון סיירת גולני, סיירת נח"ל וסיירת גבעתי), וכוללת מעצר מבוקשים לחקירה, פעולות ממוקדות ללכידת מחבלים ולסיכול פעולות חבלה, והתנגשויות עם אוכלוסייה אזרחית המתנגדת לפעולות צה"ל. במהלך המבצע תוקנו פרצות בגדר ההפרדה והוגברה השמירה עליה, תוך היתר לירות לעבר הרגליים של מי שמנסה לעבור אותה. מירי זה נהרגו שני פלסטינים לא חמושים. כמו כן, ביצע צה"ל עבודות הנדסיות בקו התפר על מנת להקטין הסתננות בלתי חוקית ופח"ע.
במהלך המבצע נהרגו עשרות מחבלים ונעצרו מאות מבוקשים. בנוסף הוחרמו אמצעי לחימה רבים וכספי טרור. מנגד, לוחם ימ"מ נהרג בפעילות מבצעית ולוחמים נוספים נפצעו.
המבצע נחשב כגורם שסייע לשבור את גל הפיגועים.
רקע.
קודם המבצע בוצעו חמישה פיגועי טרור כנגד ישראלים במרכזי ערים בישראל: פיגוע הדקירה בארמון הנציב, הפיגוע המשולב בבאר שבע, פיגוע הירי בחדרה ופיגוע הירי בבני ברק, כשבוע לאחר תחילת המבצע בוצע פיגוע הירי ברחוב דיזנגוף בתל אביב. כארבעה שבועות לאחר תחילת המבצע, בוצע פיגוע הירי באריאל, וימים אחדים לאחר מכן בוצע הפיגוע באלעד. כמו כן, פורעים פלסטינים וערבים ישראליים ביצעו מספר פיגועים נוספים שנפצעו בהם ישראלים וכן סוכלו ניסיונות פיגוע על ידי כוחות הביטחון.
מהלך המבצע.
מרץ.
31 במרץ.
ב־31 במרץ החל צה"ל במבצע. לוחמי צה"ל וכוחות הביטחון ביצעו פשיטות ומעצרים ביהודה ושומרון ועצרו 31 חשודים פלסטינים, בהם כמה פעילים המזוהים עם דאעש בחברון. בג'נין לוחם יחידת דובדבן נפצע באורח קל לאחר שמחבלים פתחו באש אל עבר כוחות הביטחון, הלוחמים השיבו אש והרגו 3 מחבלים.
אפריל.
1 באפריל.
במהלך עימותים בעיר העתיקה בחברון בין כוחות צה"ל למחבלים פלסטיניים, נהרג מחבל מהחמאס. לפי גורם ביטחוני, המחבל יידה בקבוק תבערה לעבר מבנה שבו שהה כוח צה"ל. המחבל שנהרג הוא אחמד יונס אל-אטרש, בן 29 מחברון. ישב בעבר מספר פעמים בכלא הישראלי על זריקות בקבוקי תבערה ועל מכירה וייצור של אמל"ח.
2 באפריל.
כוח ימ"מ הרג שלושה מחבלים בהיתקלות עם חוליה מהג'יהאד האסלאמי הפלסטיני בעיירה עראבה שליד ג'נין שהייתה בדרכה לבצע פיגוע בעומק ישראל. מפקד פלגה בימ"מ נפצע קשה ושלושה לוחמים נפצעו בינוני וקל. יחידת דובדבן עצרה בטולכרם חבר נוסף בחוליה.
7 באפריל.
כוח של סיירת צנחנים ושב"כ עצרו את בכיר חמאס ברמאללה חוסיין מוחמד אבו כוויכ, בביתו בעיירה ביתוניא. לפי הודעת שב"כ, העילה למעצר הייתה "מעורבות בפעילות המהווה סיכון לביטחון האזור". אבו כוויכ כבר נעצר פעמים אחדות בעבר. מלבד אבו כוויכ, נעצרו שמונה פעילי חמאס נוספים.
9 באפריל.
לאחר פיגוע הירי ברחוב דיזנגוף שבו נרצחו שלושה אזרחים ונפצעו שבעה, לפנות בוקר פשטו כוחות יחידת דובדבן, סיירת גולני וחיל ההנדסה הקרבית על ג'נין וכפרים סמוכים. הם מיפו את בית המחבל לקראת הריסה ועצרו שני מבוקשים החשודים במעורבות בפעילות טרור. במהלך הפעילות מחבלים פתחו עליהם באש, הכוחות השיבו אש, הרגו מחבל מהג'יהאד האסלאמי הפלסטיני ופצעו מחבלים נוספים שהשתייכו לארגון, שנלקחו לחקירה.
באותו ערב כוחות צה"ל זיהו כלי רכב במרחב התפר שבגזרת החטיבה המרחבית מנשה שממנו הושלך תיק עם תת-מקלע מסוג קרלו. הכוח לא הצליח לתפוס את המחבלים. על פי דובר צה"ל, תא"ל רן כוכב, כוחות צה"ל תפסו את הנשק ופתחו במצוד אחר חברי החוליה שזרקו אותו.
10 באפריל.
כוחות של שייטת 13, יחידת אגוז וסיירת גולני פשטו על הכפר יעבד, עצרו 8 מבוקשים, החרימו אמל"ח ומטען חבלה, וניטרלו מחבל שהשליך על הכוחות מטען שלאחר מכן אותר במקום, מצבו הוגדר כבינוני. כמו כן, הסהר האדום הפלסטיני טיפל בחמישה פצועים באורח קל (נפגעו משאיפת גז מדמיע). בנוסף, כוחות צה"ל עצרו 20 חשודים בג'נין. צה"ל הודיע למשפחת המחבל שביצע את הפיגוע בבני ברק, דיא חמארשה, על כוונתו להרוס את הבית שבו התגורר. במקביל, לוחמים מיחידת דובדבן פעלו בטולכרם ועצרו שני חשודים במעורבות בפעילות טרור.
בערב נהרגה מחבלת שדקרה שוטר מג"ב במערת המכפלה בחברון, השוטר נפצע באורח קל. מחבל נוסף חוסל לאחר שיידה בקבוק תבערה אל עבר אמבולנס בבית לחם. המחבל ישב בעבר בכלא הישראלי.
במקביל, ניהל צה"ל מרדף אחר שני אחיו של המחבל רעד חאזם אשר סייעו לו לבצע את פיגוע הירי ברחוב דיזנגוף שאירע שלושה ימים קודם לכן. לוחמי סיירת גולני ירו לעבר גלגלי הרכב שבו שהו שני האחים. אחד מהאחים נפצע אך שניהם נמלטו.
11 באפריל.
בבוקר ה-11 באפריל לוחמי צה"ל ושב"כ עצרו שמונה מבוקשים והחרימו ארבעה כלי רכב ושני אקדחים בכפרים בורקא וכליל שבמרחב חטיבה מרחבית שומרון. במהלך הפעילות, התפתחו הפרות סדר במספר מוקדים, בהשתתפות עשרות פלסטינים שהבעירו צמיגים ויידו אבנים לעבר הכוחות. במקביל, במהלך פעילות בחטיבה מרחבית עציון, עצרו לוחמי צה"ל שני חשודים שהשליכו בעבר בקבוקי תבערה. בפעילות בעיירה בורוקין ובכפר מיתלון שבמרחב חטיבה מרחבית מנשה, עצרו הכוחות שני מבוקשים נוספים. כמו כן, באותו היום נעצרו שני פעילי חמאס בחברון.
12 באפריל.
בבוקר ה-12 באפריל לוחמי חטיבת הקומנדו איתרו אמצעי לחימה ועצרו מבוקשים החשודים בסיוע לפעילות טרור בכפר זיתא שבמרחב החטיבה המרחבית מנשה. במקביל לוחמי סיירת גולני, שב"כ ומשמר הגבול פעלו בעיר ג'נין ובכפרים הסמוכים לה. במהלך הפעילות לוחמי צה"ל ירו לעבר מחבלים שזרקו לעברם מטענים ולעבר חמושים שזוהו במרחב. בנוסף, לוחמי סיירת חרוב וימ"ס איו"ש עצרו חשוד בהשחתת קבר יוסף בעיר שכם. בסך הכל נעצרו 20 מבוקשים.
בערב, פעלו גדוד תבור, גדוד 94 וכוחות מיוחדים בכפרים עזון עתמה, א-סאוויה ודיר בלוט, ופשטו על בתיהם של שבעה פלסטינים החשודים בהעברת שוהים בלתי חוקיים לתוך שטח ישראל תמורת תשלום.
13 באפריל.
בשעות הבוקר המוקדמות, כוחות צה"ל, מג"ב ושב"כ עצרו שלושה פעילי חמאס בעיר קלקיליה במהלך הפעילות התפתחו הפרות סדר אלימות במספר מוקדים בעיר, מפרי הסדר יידו אבנים וזרקו בקבוקי תבערה לעבר לוחמים שהגיבו באמצעים לפיזור הפגנות ובירי רוגר. על פי צה"ל, זוהתה פגיעה בחשוד. במהלך הפעילות, לוחם צה"ל נפצע באורח קל כתוצאה מפגיעת אבן. בנוסף, לוחמים מיחידות אגוז, מגלן וסיירת צנחנים פעלו בסמוך לעיר שכם בעשרה מוקדים, עצרו שני מבוקשים והחרימו נשק מסוג קרלו. במהלך פעילות הכוחות התפתחה הפרת סדר נוספת בהשתתפות עשרות פלסטינים שיידו אבנים ובקבוקי תבערה לעבר הכוח, הלוחמים הגיבו באמצעים לפיזור הפגנות וירי, וזוהתה פגיעה. כוחות הביטחון פעלו בשאר החטיבות המרחביות ביהודה ושומרון. הלוחמים עצרו 15 מבוקשים ואיתרו אמצעי לחימה.
כמו כן, צה"ל החל במבצע לסגירת הפרצות בגדר הביטחון בצפון השומרון. בין היתר, כוח מסתערבים גדול עצר פעיל בתא הג'יהאד האסלאמי בקבאטיה. מחבל פלסטיני נורה על ידי כוח צה"ל במהלך עימותים בחברון, לאחר שהשליך בקבוק תבערה. כוחות צה"ל, שב"כ וימ"מ עצרו חולייה בת ארבעה מחבלים בסילואד ובכובאר, בהם מעאד חאמד, פעיל חמאס שהיה חבר בחוליית הטרור שרצחה את מלאכי רוזנפלד ב-2015. על פי החשד, החוליה תכננה לבצע פיגוע ירי בירושלים בערב חג הפסח. כמו כן, במהלך המעצר בעיירה סילואד פרצו עימותים בין הכוחות לחמושים פלסטינים. במהלך העימותים שישה מחבלים נפצעו באורח קל עד בינוני.
14 באפריל.